Na základe skúseností, ktoré máme, spotrebitelia viac preferujú príborovú zásuvku. Dôvodov je hneď niekoľko. Tým najpodstatnejším je, že príborová zásuvka šetrí miesto v spodnom koši. Kôš na príbory naopak miesto v spodnom koši zaberá a v prípade umiestnenia väčšieho množstva riadu alebo riadu väčších rozmerov, je kôš v spodnom koši na príťaž. Zvlášť, ak ide o úzke umývačky riadu. Zároveň je príborová zásuvka praktickejšia z hľadiska obsluhy. Disponuje koľajničkami a je tak výsuvná. Nie je nutné zásuvku vyberať, ako kôš. Do príborových zásuviek navyše možno umiestniť drobné kuchynské náradie alebo espresso šálky. Príborová zásuvka je tak z pohľadu praktickosti lepšou voľbou ako kôš na príbor.\r